Ármann og Bertolin fóru í skemmtiferð til Grindavíkur . Ármann Reynisson sendir fréttaskeyti : Sunnudaginn 15. desember heldur Yann Bertolin vinjettu-píanótóneika kl. 12:15 í listhúsinu Hannesarholti , Grundarstíg 10 , 101 Reykjavík . Þar verða fluttar píanó-perlur , sem heyrast sjaldan á tónleikum , verk eftir tónskáldin ; J.S. Bach , L.V. Beethoven , F. Chopin , C . Debussy , I. Albeniz , O. Messian og E. Piaf . Bertolin æfir sig fyrir tónleikana . Franski píanóleikarinn Yann Bertolin er fæddur í París 1982 . Hann hefur nám í tónlistarskólaskóla sex ára gamall , tekur þátt í hæfileikakeppni og kemst inn í CNR d´Aubervilliers – La Courneuve í París . Þar er Yann í píanónámi , árum saman , hjá nokkrum tónlistarkennurum m.a. prófessor Hubert Guillard sem er á þeim tíma forseti ,, Royaume de la Musique Radio-France tónlistar - keppninnar . Píanóleikarinn hlýtur hin virtu verðlaun ,, Chevalier de la Musique ‘ ‘ . Á námsárum sínum stundar Yann Bertolin nám í tónvísindum við Edgard Quinet skólann í París . Þar kynnist píanóleikarinn mörgu hæfileikafólki á því sviði m.a . Pierre Boulez . Á þeim tíma tjáir Yann Bertolin sig um tónlist í útvarpsþáttum í samstarfi við France Musique . Þá lýkur píanóleikarinn námi í ensku og enskum bókmenntum við Sorboneháskólann í París ásamt því að stunda nám í pólsku , þýsku , ítölsku , einnig í leikhúsfræðum . Píanóleikarinn Yann Bertolin hefur haldið tónleika með fjölbreyttri klassískri efnisskrá í hinum ýmsu tónlistarhöllum í Frakklandi , einnig í kirkjum og á sjúkahúsum . Ásamt því að vera undirleikari þekktra einsöngvara . Sveitasetur Bertolin rétt utan við París . Þar er hægt að panta gistingu , 65 evrur nóttin . Sjá hér .